JWD แจ้งปิดบ.ย่อย “JWD Energy” ยันไม่กระทบธุรกิจ
JWD แจ้งปิดบ.ย่อย "JWD Energy" ยันไม่กระทบธุรกิจ
31 ม.ค. 2563

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ปิดบริษัทย่อยที่ไม่ได้ดำเนินกิจการ ได้แก่ บริษัท เจดับเบิ้ลยูดี เอนเนอร์ยี แอนด์ รีซอร์สเซส จำกัด (JWD Energy) ซึ่งบริษัทฯถือหุ้นทางอ้อมในสัดส่วน 99.99% ผ่าน บริษัท เบญจพรแลนด์ จำกัด ซึ่งเป็นบริษัทย่อยที่บริษัทฯ ถือหุ้นในสัดส่วน 99.99% โดยผลตั้งแต่วันที่ 31 ม.ค.2563 เพื่อลดค่าใช้จ่ายในการบริหารจัดการ ส่งผลให้ JWD Energy สิ้นสภาพการเป็นบริษัทย่อยของบริษัทฯ โดยไม่ได้ส่งผลกระทบต่อการดำเนินงานของบริษัทฯแต่อย่างใด